
REFERAT


Spaţiul cu altă destinaţie decât aceea de locuinţă din Timişoara, str. Teiului nr.7, situat la parterul imobilului, compus din 5 încăperi în suprafaţă de 35,16 mp., înscris în C.F. nr.123039 Timişoara, nr.top.26224/2/1/1/1/1/1/1/1 ca “Teren cu 8 garaje construcţii provizorii şi garaj 9 şi Policlinica nr.4 în regim P+2E în str.Teiului nr.7” este închiriat la ASOCIAŢIA NAŢIONALĂ A SURZILOR DIN ROMANIA în baza Contractului de închiriere nr.1470/2005, modificat prin ACTUL ADIŢIONAL nr.1/04.08.2005, pentru cabinet medical audiologie, cu termenul închirierii 15.06.2005-14.06.2010.


ASOCIAŢIA NAŢIONALĂ A SURZILOR DIN ROMANIA, prin cererea nr.DP2010-4466/07.05.2010, a solicitat prelungirea contractului de închiriere.

Imobilul din Timişoara, str. Teiului nr.7 (denumit  Policlinica nr.4 care a fost construit în anii 1983), nu a fost revendicat în baza Legii nr.10/2001 privind regimul juridic al unor imobile preluate abuziv în proprietatea Statului Român, în perioada 6 martie 1945-22 decembrie 1989.


In şedinţa din data de 11.05.2010 a Comisiei de analiză a spaţiilor cu altă destinaţie 

decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 351/29.07.2008 s-a aprobat prelungirea contractului pe o perioadă de 5 ani.


Prin Hotararea Consiliului Local al Municipiului Timisoara nr. 239/29.06.2010 a fost respinsa prelungirii  Contractului de închiriere nr.1470/2005, modificat prin Actul adiţional nr.1/04.08.2005 încheiat cu ASOCIAŢIA NAŢIONALĂ A SURZILOR DIN ROMANIA, pentru spaţiul cu altă destinaţie decât aceea de locuinţă din Timişoara, str. Teiului nr.7.


Verificand la fata locului spaţiul cu altă destinaţie decât aceea de locuinţă din Timişoara, str. Teiului nr.7 am constatat faptul ca in spatiu se desfasoara activitate de cabinet medical audiologie de catre dr. Zabos Dorinela, iar ASOCIAŢIA NAŢIONALĂ A SURZILOR DIN ROMANIA a respectat clauzele contractuale.


Prezentand situatia in sedinta din data de 20.07.2010 a Comisiei de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara infiintata prin HCLMT nr. 351/29.07.2008 s-a hotarat sa repunem in discutia plenului Consiliului Local al Municipiului Timisoara solicitarea de prelungire a contractului de inchiriere nr.1470/2005, modificat prin Actul adiţional nr.1/04.08.2005 încheiat cu ASOCIAŢIA NAŢIONALĂ A SURZILOR DIN ROMANIA

Având în vedere cele prezentate :


                                                         Propunem:

Emiterea unei hotărâri a Consiliului Local al Municipiului Timişoara prin care sa se aprobe prelungirea pe o perioadă de 5 ani a Contractului de închiriere pentru suprafeţe locative cu altă destinaţie decât aceea de locuinţă nr. 1470/2005, modificat prin ACTUL ADIŢIONAL nr.1/04.08.2005, încheiat cu ASOCIAŢIA NAŢIONALĂ A SURZILOR DIN ROMANIA pentru spaţiul cu altă destinaţie decât aceea de locuinţă din Timişoara, str. Teiului nr.7, situat la parterul imobilului, compus din 5 încăperi în suprafaţă de 35,16 mp., înscris în C.F. nr.123039 Timişoara, nr.top.26224/2/1/1/1/1/1/1/1 pentru cabinet medical audiologie. 

